# **DECIZIA ETAPEI DE ÎNCADRARE**

## Nr. xx din 23.06.2020

##

Ca urmare a solicitării de emitere a acordului de mediu adresate de **MIBAREX S.R.L.**, cu sediul în or. Vlăhița, str. Salcâm, nr. 16, jud. Harghita, înregistrată la APM Harghita cu nr. 3173/09.04.2020, completată la nr. 4123/22.05.2020 și la nr. 4814/18.06.2020, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 23.06.2020, că proiectul **„Schimbare de destinație atelier prelucrare cilindrii nr. 1 și nr. 2 în atelier de fabricarea ambalajelor din lemn, fabricarea altor elemente de dulgherie și tâmplărie, fabricarea altor produse din lemn, depozitare și reciclare deșeuri nepericuloase fără modificări structurale”** propus a fi amplasat în jud. Harghita, or. Vlăhița, str. Gábor Áron, nr. 20- nu se supune evaluării impactului asupra mediului**.**

**Justificarea prezentei decizii:**

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 11 lit. b. – instalații pentru eliminarea deșeurilor , altele decât cele prevăzute în anexa nr. 1

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

***a) dimensiunea și concepția întregului proiect:***

Destinaţia actuală al clădirilor este atelier de prelucrare cilindrică și prin acest proiect titularul proiectului va transforma în atelier de fabricarea a ambalajelor din lemn, fabricarea altor elemente de dulgherie şi tâmplărie, fabricarea altor produse din lemn, depozitare şi reciclare deşeuri nepericuloase fără modificări structurale.

Se vor instala următoarele utilaje:

* fierăstrău panglică 1 buc,
* fierăstrău circular 2 buc,
* mașină de degroșat 1 buc,
* mașină de frezat cu 4 capete 1 buc,
* mașină de rindeluit 1 buc,
* mașină multilamă 1 buc,
* mașină de ascuțit 1 buc,
* polizor 1 buc,
* mașină de spălat cu jet de înaltă presiune 1 buc,
* fierăstrău cu lanț 2 buc,
* strung 1 buc,
* mașină de tocat deșeuri 1 buc,
* mașină de demontat paleți 1 buc,
* ferăstrău sabie 4 buc,
* capsatoare cuie 6 buc,
* mașină de presare pentru așternut și peleț 1 buc (capacitate 1 to/h),
* bandă de transportatot pentru așternut și peleți 1 buc,
* mașină de uscător așternut și peleți 1 buc,
* mașină de împachetare așternut și peleți 1 buc,
* mașină de presare peleți 1 buc (capacitate 100 kg/h),
* presă pentru așternut din talaș 1 buc,
* tocător tip holzhacksler Bruks 802 CT 1 buc,
* uscător de rumeguș cu cazan (500 kw) cu aer fierbint 1 buc,
* compresor de aer 2 buc,
* cazan de aer cald 35 kw 1 buc.

**Materiile prime, energie, combustibilii utilizaţi și modul de asigurare a acestora**;

1) Materiile prime folosite:

* cherestea - 500 mc/an,
* bușteni - 500 mc/an,

2) Materiile prime folosite pentru fabricarea așternutului hârtie şi carton sunt deșeuri:

* ambalaje de hârtie și carton (cod EWC: 15 01 01) – 150 to/an,
* praf de hârtie din tipografii (cod EWC: 08 02 99) – 100 to/an,
* hârtie și carton (cod EWC: 19 12 01) – 100 to/an,
* hârtie și carton (cod EWC: 20 01 01) – 100 to/an,

3) Materiile prime folosite pentru fabricarea așternutului din lemn sub formă de peleți, paleți reciclați și elemte dulgherie utilizate în special în fabricarea mobilei sunt deșeuri:

* ambalaje de lemn (cod EWC 15 01 03) – 1200 to/an.

4) Materiile prime folosite pentru tocătură sunt deșeuri:

* deșeuri de lemn și de scoarță (cod EWC 03 03 01) – 1.000 mc/an,
* lemn din construcții și demolări (cod EWC 17 02 01) – 500 mc/an.

5) Materiile prime folosite pentru peleți sunt deșeuri:

* rumeguș, talaș, așchi, resturi de scândură altele decât specificate la 03 01 04 (cod EWC 03 01 05) – 6000 mst/an.

6) Materii prime care vor fi predate către operatori economici autorizați pentru valorificare:

* ambalaje de materiale plastice (cod EWC 15 01 02) – 100 to/an,
* ambalaje de sticlă (cod EWC 15 01 07) – 500 to/an.

Anual se va folosi 100.000 kw energie electrică.

Combustibili utilizați:

* deșeuri de lemn și de scoarță, rumeguș: 100 mc/an.

**Racordarea la reţelele utilitare existente în zonă**;

* Energia electrică va fi asigurată din sistemul național pe baza Contractului de colaborare cu HamorForm Industry SRL.
* Apa necesară respectiv evacuarea apelor uzate pentru desfăşurarea activităţii va fi asigurat prin racordarea la rețeaua localităţii pe bază de contract cu Harviz SA.

***b) cumularea cu alte proiecte existente și /sau aprobate*** Hala de producție este amplasata pe o platformă industriala, unde se mai desfășoară si alte activități industriale.

***c) utilizarea resurselor naturale, în special a solului, a terenurilor, a apei și a biodiversității***: nu este cazul.

***d) producţia de deşeuri:***

**In faza de realizare a proiectului** pot fi generate următoarele tipuri de deşeuri:

* cod 15 01 01 – ambalaje de hârtie și carton;
* cod 15 01 02 – ambalaje de materiale plastice;

**In faza de operare vor rezulta:**

* cod 15 01 02 – ambalaje de materiale plastice;
* cod 20 01 04 – metale
* cod 20 01 03 – deșeuri municipale amestecate
* cod 19 10 01 – deșeuri de fier și oțel

Deşeurile rezultate vor fi valorificate/ eliminate prin societăți autorizate.

***e) poluarea și alte efecte nocive***:

***1.emisii în aer***

**În faza de realizare a proiectului:**

Nu vor fi emisii semnificative

 **În perioada de operare:**

Coș de evacuare gaze arse de la centrala termică;

***2. emisii în apă:***

**În faza de construire***:* Nu rezultă ape uzate

**În timpul exploatării:** Apele uzate fecaloid menajere vor fi evacuate în canalizarea menajeră al orașului.

***3.emisii în sol****:*

* Nu vor fi emisii în sol datorită faptului că suprafețele unde se vor desfășura activitățile sunt betonate.

***4.zgomot****:-*

Activitățile vor fi desfășurate în spații închise, zgomotul rezultat nu va fi depăși valorile limite admise;

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:***.

În cadrul activității nu se vor utiliza substanțe și preparate chimice periculoase.

***g) riscurile pentru sănătatea umană:*** *Amplasamentul proiectului se situează în interiorul incintei industriale.*

1. **Amplasarea proiectului**

**a) utilizarea actuală și aprobată a terenului:** terenul aferent obiectivului se află în intravilanul localității Vlăhița, folosința actuală teren viran în intravilan-incintă zonă industrială: strada Gábor Áron; din U.T.R. 4 - având categoria de folosință curți/construcții conform *Certificatului de urbanism nr. 12/03.03.2020 emis de Primări Orașului Vlăhița.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *amplasamentul se află la o distanță de 145m față de pârâul Homorodu Mic.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la o distanță de cca. 6,8 km de limita sitului Natura 2000 ROSPA 0027-„Dealurile Homoroadelor”

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, o parte a intravilanului localității Vlăhița*

*- numărul persoanelor afectate: Proiectul nu generează un impact potențial asupra condițiilor de viață ale locuitorilor*

 b) natura impactului: *impact negativ minor* pe termen scurt la realizarea investiției

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *nu se estimează un impact negativ semnificativ,*

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul.*

 h) posibilitatea de reducere efectivă a impactului: *prin respectarea legislației în vigoare*

 **II. Motivele pe baza cărora s-a stabilit necesitatea neefectuării evaluării adecvate sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

 **III. Motivele pe baza cărora s-a stabilit necesitatea efectuării/neefectuării evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz:** Nu este cazul.

**Condiţiile de realizare a proiectului:**

1. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare
2. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:
* abandonarea, înlăturarea sau eliminarea deşeurilor în locuri neautorizate;
* staţionarea mijloacelor de transport în afara terenurilor desemnate în acest scop
* distrugerea sau degradarea, prin orice mijloace, a vegetaţiei ierboase sau lemnoase;
1. Titularul/operatorul activităţii se va asigura că toate operaţiile de pe amplasament

să fie realizate în aşa fel încât emisiile şi mirosurile să nu determine o deteriorare

semnificativă a calităţii aerului, dincolo de limitele amplasamentului.

1. Lucrările se vor efectua numai în perimetrul aferent proiectului.
2. Respectarea prevederilor OUG nr. 195/2005 privind protecția mediului, cu toate modificările și completările ulterioare;
3. După realizarea investiţiei veţi avea obligaţia de a solicita şi de a obţine Autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit ing. Szabó Szilárd